Obvestilo Komisije v skladu z odstavkom 14 člena 4 Protokola 1 Sporazuma o gospodarskem partnerstvu med Evropsko unijo in državami SADC o opredelitvi pojma „izdelki s poreklom“ in načinih upravnega sodelovanja

Kumulacija med Evropsko unijo in državami SADC, ki izvajajo SGP ter čezmorskimi državami in ozemlji EU, kot je določeno v členu 4(3) in (7) Protokola 1 k Sporazumu med EU in državami SADC, ki izvajajo SGP

(2018/C 407/07)

Odstavka 3 in 7 člena 4 Protokola 1 k Sporazumu o gospodarskem partnerstvu (v nadaljnjem besedilu: SGP) med Evropsko unijo (v nadaljnjem besedilu: Unija) in Južnoafriško razvojno skupnostjo (države SADC), ki izvajajo SGP (1), določata kumulacijo v Uniji.

Navedena kumulacija omogoča izvoznikom v Uniji, da v izdelke, ki jih izvažajo v države SADC, ki izvajajo SGP, vključijo materiale s poreklom iz drugih afriških, karibskih in pacifiških držav (AKP), ki izvajajo SGP, ali iz čezmorskih držav in ozemelj (v nadaljnjem besedilu: ČDO), ali obdelavo ali predelavo, ki se izvaja v navedenih državah ali ozemljih, kot da bi bili ti materiali s poreklom iz Unije ter bi bila omenjena obdelava ali predelava izvedena v Uniji.

Za delovanje te kumulacije Unija izpolni naslednje zahteve:

— sklene dogovor ali sporazum o upravnem sodelovanju z zadevnimi državami in ozemlji, ki zagotavlja pravilno izvajanje člena 4, ter

— uradno obvesti države SADC, ki izvajajo SGP, prek sekretariata Južnoafriške carinske unije in ministrstva za industrijo in trgovino Mozambika o podrobnostih teh sporazumov o upravnem sodelovanju.

Unija je sklenila dogovore ali sporazume o upravnem sodelovanju z naslednjimi državami AKP, ki izvajajo SGP, in ČDO:

— Karibi: Antigva in Barbuda; Zveza Bahami; Barbados; Belize; Zveza Dominika; Dominikanska republika; Grenada; Kooperativna republika Gvajana; Jamajka; Saint Kitts in Nevis; Sveta Lucija; Saint Vincent in Grenadine; Republika Surinam ter Republika Trinidad in Tobago,

— Srednjeafriška regija: Republika Kamerun,

— Regija vzhodne in južne Afrike: Republika Madagaskar; Republika Mauritius; Republika Sejšeli in Republika Zimbabve,

— Pacifiška regija: Neodvisna država Papua Nova Gvineja in Republika Fidži,

— Zahodnoafriška regija: Republika Slonokoščena obala,

— ČDO: Grenlandija; Nova Kaledonija in pridružena območja; Francoska Polinezija; Francoska južna in antarktična ozemlja; Ozemlje Wallis in Futua; Saint Barthélemy; Saint Pierre in Miquelon; Aruba; Bonaire; Curaçao; Saba; Sint Eustatius; Sint Maarten; Angvila; Bermudi; Kajmanski otoki; Falklandski otoki; Južna Georgia in Južni Sandwichevi otoki; Montserrat; Pitcairn; Sveta Helena in pridružena območja; Britansko antarktično ozemlje; Britansko ozemlje v Indijskem oceanu; Otoki Turks in Caicos ter Britanski Deviški otoki.

Evropska komisija obvešča, da Unija po teh obvestilih izpolnjuje zgoraj navedene zahteve, ter bo začela uporabljati kumulacijo, določeno v odstavkih 3 in 7 člena 4 Protokola 1 k Sporazumu med EU in državami SADC, ki izvajajo SGP, od 1. oktobra 2018 za zgoraj navedene države SADC, ki izvajajo SGP, ter ČDO.

To obvestilo je objavljeno v skladu s členom 4(14) Protokola 1 k Sporazumu med EU in državami SADC, ki izvajajo SGP.

(1) UL L 250, 16.9.2016, str. 1924.